##### EELNÕU

##### Eelnõu esitaja: Laeva Vallavalitsus

Eelnõu koostaja: vallasekretär Helen Mägi

###### **LAEVA VALLAVOLIKOGU**

**O T S U S**

Laeva 18.08.2015 nr

**Loa andmine enampakkumise korraldamiseks**

**Lõhmuse kruusakarjääri rendile andmiseks**

Võttes aluseks Laeva vallavara valitsemise korra § 21 lõiked 1-3, § 22 lg 1 p 1 ja lg 2, Laeva Vallavolikogu

**o t s u s t a b:**

1. Lubada Laeva Vallavalitsusel viia läbi kirjalik enampakkumine Laeva vallas Valmaotsa külas asuva Lõhmuse kruusakarjääri (katastritunnus 38301:002:0118, pindala 10,01 ha) rendile andmiseks järgnevate tingimustega:
	1. pakkumiste esitamise tähtaeg on 07.09.2015 kell 12:00;
	2. pakkumise alghinnaks on Vabariigi Valitsuse 17.11.2014 määrusega nr 170 „Riigile kuuluva maavara kaevandamisõiguse tasumäärad” kehtestatud kaevandamisõiguse tasumäär;
	3. lepingutasu on 8000 eurot;
	4. Lõhmuse kruusakarjäär anda rendile x aastaks;
	5. enampakkumise muud tingimused kinnitab Laeva vallavalitsus.
2. Otsus jõustub teatavakstegemisest.
3. Käesolevat otsust on võimalik vaidlustada 30 päeva jooksul haldusakti teatavakstegemisest, esitades vaide Laeva vallavolikogule haldusmenetluse seaduses sätestatud korras või kaebuse Tartu Halduskohtusse halduskohtumenetluse seaduses sätestatud korras.

Elviire Villa

Vallavolikogu esimees

**SELETUSKIRI**

**Laeva Vallavolikogu otsuse eelnõule „Enampakkumise korraldamine Lõhmuse kruusakarjääri rendile andmiseks“**

1. **Asjaolud**

Laeva vallavalitsuse ja Alpter Grupp OÜ vahel on 01.04.2010. a sõlmitud Lõhmuse kruusakarjääri rendileping, millega rendileandja annab ja rendilevõtja võtab rendile Lõhmuse kruusakarjääri (asukohaga Valmaotsa küla, üldpinnaga 10.01 ha).

Eelnimetatud leping lõpeb 31.03.2016. a. Kaevandamise jätkamiseks on järgmised võimalused:

1. pikendada rendilepingut (lepingu punkt 7.2 sätestab, et rendilepingu tingimusi võib muuta poolte kirjalikul kokkuleppel);
2. korraldada rendile andmiseks uus enampakkumine.

Eelnõule on lisatud Alpter Grupp OÜ taotlus üle vaadata rendilepingu tingimused ja tähtaja pikendamine. OÜ soovib rendilepingut pikendada, kuna kogu lubatud mahu väljakaevandamiseks on vaja taotleda uut kaevandamisluba, mille aluseks on kehtiv rendileping. Praegu kehtiv kaevandamisluba lõpeb 31.03.2016. a.

1. **Õiguslikud alused**

Laeva vallavara valitsemise kord § 21 lg 1: Vara võib anda tasu eest teisele isikule rendile, üürile või koormata seda hoonestusõiguse, kasutusvalduse või muu piiratud asjaõigusega.

Laeva vallavara valitsemise kord § 21 lg 2: Vara antakse teiste isikute kasutusse avaliku enampakkumise, eelläbirääkimistega pakkumise või otsustuskorras.

Laeva vallavara valitsemise kord § 21 lg 3: Vallavara kasutusse andmise viisi määrab vallavara kasutusse andmise otsustaja.

Laeva vallavara valitsemise kord § 22 lg 1 p 1: Vallavara kasutusse andmise otsustab
 1) volikogu, kui vallavara bilansiline jääkväärtus ületab 50 000 krooni (3 200 EUR).

Laeva vallavara valitsemise kord § 22 lg 2: Vallavara kasutusse andmise tähtaja määrab kasutusse andmise otsustaja. Vallavara kasutusse andmise maksimaalne tähtaeg on 10 aastat.

Vabariigi Valitsuse 17.11.2014 määrus nr 170 „Riigile kuuluva maavara kaevandamisõiguse tasumäärad”: <https://www.riigiteataja.ee/akt/121112014012>

1. **Menetluskäik**

Laeva Vallavalitsus arutas eelnõud 04.08.2015. a istungil ja otsustas selle suunata Laeva Vallavolikogu menetlusse.